Stjernene sørger over drept «Twilight»-danser
Mandag døde Stephanie Moseley etter at hun ble skutt i sitt hjem i Los Angeles. Drapsmannen antas å være ektemannen, rapperen Earl Hayes, som deretter tok sitt eget liv, skriver TMZ. Kjendisnettstedet skriver videre at det er et vitne i saken. Hayes gode venn, verdensmesteren i boksing Floyd Mayweather Jr., ble vitne til drapet mens han snakket med rapperen via FaceTime. Stephanie Moseley var født i Canada, men flyttet til Los Angeles da dansekarrieren tok av. Hun ble fort en gjenganger i diverse fjernsynsshow, deriblant VH1s «Hit The Floor!» og hadde blant annet en rolle i «The Twilight Saga: Breaking Dawn». VH1 gikk ut med en uttalelse etter hendelsen, skriver Access Hollywood. «Vi er utrolig triste etter å ha hørt nyheten om at Stephanie Moseley har gått bort. VH1 og hele «Hit The Floor»-familien sender våre tanker og kondolanser til hennes familie og venner i denne vanskelige tid.» Hun var også en ettertraktet danser på turneer for Rihanna, Britney Spears, Chris Brown, Mariah Carey, Usher, Jennifer Lopez og flere andre. Flere nettsteder spekulerer nå i om det var mistanke om utroskap som fikk rapperen til å begå det fatale drapet og selvdrapet, men Mayweather Jr. har foreløpig ikke uttalt seg om hva han eventuelt ble vitne til via FaceTime på den skjebnesvangre mandagskvelden.Flere stjerner har de siste dagene tatt til sosiale medier for å dele sine minneord og sørge den avdøde danseren. Rihanna var en av mange som benyttet sosiale medier til sorgreaksjon etter budskapet om drapet på Stephanie Moseley. Skuespiller Ashley Tisdale vil huske henne som en snill sjel, skriver hun på Twitter. RIP Stephanie Moseley. I'll always remember dancing with you on #hellcats. Such a beautiful kind spirit. I'm praying for your family - AshleyTisdaleFrench (@ashleytisdale)09.12.14, 01:00 Også Trey Songz jobbet nært med Moseley og var preget på Twitter rett etter drapet. R.I.P babygirl. Once an angel on earth, now watching over us from Heaven. You'll b missed but never forgotten. Love - Trey Songz (@TreySongz)09.12.14, 02:22 Ifølge The Daily Mirror har det vakt avsky at den berømte rapperen 50 Cent, en felles venn av både Earl Hayes og Floyd Mayweather Jr., kort tid etter drapene gikk ut i sosiale medier med minneord til Earl Hayes, uten tanke på drapet på Stephanie Moseley. Mayweather Jr. sendte retweets av 50 Cents meldinger både på Instagram og Twitter. RIP to Hayes,Damn Floyd you my little brother. All I can think about is what you said to me up stairs.  http://t.co/NspMleYZGl - 50cent (@50cent)08.12.14, 10:16
Skuespilleren og danseren Stephanie Moseley (30) ble mandag skutt og drept av sin egen ektemann, Earl Hayes. Flere stjerner sørger nå over hennes død i sosiale medier.